Πέτρος Φικιώρης

Ο Πέτρος Ι. Φικιώρης (1884-1963) ήταν Έλληνας δικαστικός και πολιτικός. Υπηρέτησε ως βουλευτής και ως νομάρχης.

Βιογραφία 
Ήταν γιος του υποστρατήγου Ιωάννη Φικιώρη. Σπούδασε νομικά και άσκησε το επάγγελμα του δικηγόρου, πρώτα στη Σπάρτη και στη συνέχεια στην Αθήνα. Λίγο μετά ακολούθησε τον κλάδο των εισαγγελέων. Διορίστηκε Νομάρχης Αρκαδίας και ως νομάρχης, το 1934, κατασκεύασε έργα στο χείμαρο Βελονά. Ήταν επίσης διορισμένος βασιλικός επίτροπος στο Στρατοδικείο Αθηνών.

Εξελέγη βουλευτής Λακωνίας για πρώτη φορά το 1932 με το Κόμμα Φιλελευθέρων και επανεξελέγη το 1936 με το ίδιο κόμμα και το 1951 με την ΕΠΕΚ.
Ανέλαβε υπουργός Αεροπορίας στην κυβέρνηση εθνικής ενότητας του Γεωργίου Παπανδρέου από τις 25 Οκτωβρίου 1944 ως τις 3 Ιανουαρίου 1945. 

Πέθανε το 1963.

Παραπομπές 

Βουλευτές Λακωνίας
Βουλευτές εκλεγμένοι με το κόμμα των Φιλελευθέρων
Βουλευτές εκλεγμένοι με την ΕΠΕΚ
Νομάρχες Αρκαδίας
Έλληνες υπουργοί Αεροπορίας
Έλληνες δικαστικοί